პროექტის სტანდარტი (Benchmarks)

პროექტი უნდა აკმაყოფილებდეს შემდეგ მოთხოვნებს:

* პროექტი უნდა შეესაბამებოდეს იუნესკოს კომპეტენციის სფეროებს და პროგრამულ პრიორიტეტებს (მოკლე ინფორმაცია პროგრამული პრიორიტეტების შესახებ იხილეთ დანართში, ხოლო სრული ინფორმაცია მოცემულია იუნესკოს დოკუმენტში 37C/5 მისამართზე <http://unesdoc.unesco.org/images/0022/002200/220074e.pdf>);
* სასურველია, რომ პროექტი ითვალისწინებდეს იუნესკოს 2 გლობალურ პრიორიტეტს - აფრიკა და გენდერული თანსწორობა და ამავდროულად აქცენტი კეთდებოდეს გოგონებისა და ქალების მონაწილეობაზე;
* პროექტი უნდა ემსახურებოდეს კულტურათაშორისი დიალოგისა და ხალხთა შორის ურთიერთობების გაღრმავებას და არ ანიჭებდეს რაიმე სახის უპირატესობას სპეციფიურ პოლიტიკურ თუ რელიგიურ ჯგუფებს;
* პროექტი უნდა ემსახურებოდეს იუნესკოს პოპულარიზაცას ქვეყანაში.

პროექტში შეტანილი ინფორმაცია უნდა მოიცავდეს:

* პროექტის შინაარსის შესაბამის ზუსტ დასახელებას;
* პროექტის ძირითად მიზნებს;
* პროეტის შესაბამისობას დოკუმენტის 37C/5 -ის შესაბამის პარაგრაფთან (სააპლიკაციო ფორმის მე-6 პუნქტში უნდა მიეთითოს დოკუმენტის შესაბამისი პარაგრაფის ნომერი);
* იმ დაწესებულების სახელწოდებას და სტატუსს, რომელიც იქნება პასუხისმგებელი პროექტის შესრულებაზე;
* პროექტის აღწერას, რაც გულისხმობს პროექტით გათვალისწინებული ღონისძიებების დეტალურ აღწერას, პროექტის შესრულების თარიღებს და მოსალოდნელ შედეგებს;
* პროექტის შესრულების ზუსტ ადგილს (ქალაქი, სოფელი და ა.შ.);
* ინფორმაციას პროექტის ბენეფიციარების/სამიზნე ჯგუფების (ახალგაზრდები, ქალები, სტუდენტები, ხელოვანები და ა.შ) სესახებ;
* ინფორმაციას პროექტის შემსრულებლის პარტნიორული ორგანიზაციების და ჯგუფების შესახებ (კერძო და/თუ სახელმწიფო);
* პროექტის ბიუჯეტის და ხარჯების დეტალურ აღწერას;
* ინფრომაციას პროექტში წევრი ქვეყნის ან სხვა რომელიმე დაწესებულების თანამონაწილეობის შესახებ;
* დეტალურ სამუშაო გეგმას, მონაწილეთა სიას, კონფერენციისა თუ ვორქშოპის პროგრამას, ინფორმაციას პუბლიკაციების (ენა, რაოდენობა, გავრცელება)შესახებ.
* 2500 ა.შ.შ.დოლარზე მეტი ღირებულების საქონლის/მომსახურების შეძენის შემთხვევაში, აუცილებელია მინიმუმ სამი შეთავაზების (ინვოისი) წარმოდგენა;

გთხოვთ მიაქციოთ ყურადღება, რომ სააპლიკაციო ფორმის მე-2 პუნქტის ბოლო გრაფას (priority number) ავსებს ეროვნული კომისიის სამდივნო.

აღჭურვილობა, რომლის შეძენას იუნესკო არ აფინანსებს:

ავეჯი, ტელე-ვიდეო აპარატურა, კომპიუტერული პროგრამები და სენსორული მონიტორის მქონე აპარატურა, საყოფაცხოვრებო ტექნიკა, დამხმარე მოწყობილობა (მყარი დისკი, პრინტერი, USB მეხსიერების ბარათი), საოფისე აღჭურვილობა (კარტრიჯი, ქაღალდი და ა.შ).

გთხოვთ გაითვალისწინოთ, რომ

იუნესკო არ აფინანსებს ადმინისტრაციულ ხარჯებს და სატრანსპორტო საშუალებების შეძენას.